CELEX: 62019CN0796
Language: fi
Date: 2019-10-29 00:00:00
Title: asia C-796/19: Kanne 29.10.2019 – Euroopan komissio v. Itävallan tasavalta

23.12.2019   
            
            
               FI
            
            
               Euroopan unionin virallinen lehti
            
            
               C 432/31
            
         
      Kanne 29.10.2019 – Euroopan komissio v. Itävallan tasavalta
      (asia C-796/19)
      (2019/C 432/36)
      Oikeudenkäyntikieli: saksa
      
         Asianosaiset
      
      
         Kantaja: Euroopan komissio (asiamiehet: Walter Mölls ja Cécile Vrignon)
      
         Vastaaja: Itävallan tasavalta
      
         Vaatimukset
      
      Kantaja vaatii, että
      
                  —
               
               
                  Itävallan tasavallan todetaan jättäneen noudattamatta direktiivin 2007/59/EY (1) 3 artiklan a alakohdan mukaisia velvoitteitaan, koska se on määrittänyt kyseisen direktiivin mukaiseksi toimivaltaiseksi viranomaiseksi muun viranomaisen kuin direktiivin 2004/49/EY (2) 16 artiklassa tarkoitetun turvallisuusviranomaisen
               
            
                  —
               
               
                  Itävallan tasavalta velvoitetaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio väittää, että direktiivin 2007/59 3 artiklan a alakohdassa määritetään kyseisen direktiivin mukaiseksi toimivaltaiseksi viranomaiseksi ”direktiivin 2004/49/EY 16 artiklassa tarkoitettu turvallisuusviranomainen”.
      Itävallan lainsäätäjä on kuitenkin tehnyt tästä poikkeavan valinnan.
      Direktiivin 2004/49 soveltamiseksi toimivaltaisen viranomaisen (liittovaltion liikenne-, innovaatio- ja teknologiaministeri) sijaan se on määrittänyt useiden direktiivin 2007/59 alaan kuuluvien tehtävien osalta toimivaltaiseksi viranomaiseksi Schieneninfrastruktur-Dienstleistungsgesellschaft mbH:n. Tämä ei ole yhteensopivaa viimeksi mainitun direktiivin kanssa.
      
         (1)  Vetureita ja junia rautateillä yhteisössä ajavien veturinkuljettajien hyväksymisestä 23.10.2007 annettu Euroopan parlamentin ja neuvoston direktiivi (EUVL 2007, L 315, s. 1).
      
         (2)  Yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta 29.4.2004 annettu Euroopan parlamentin ja neuvoston direktiivi (EUVL 2004, L 164, s. 44).